Ja-sin
<s>U ime Allaha, Milostivog, Samilosnog!</s><s>1. Ja Sin.</s>

<s>2. Tako Mi Kur’ana mudrog,</s>

<s>3. ti si, uistinu, poslanik,</s>

<s>4. na Pravome putu,</s>

<s>5. po objavi Silnoga i Samilosnoga,</s>

<s>6. da opominješ narod čiji preci nisu bili opominjani, pa je ravnodušan!</s>

<s>7. O većini njih se već obistinila Riječ - zato o­ni neće vjerovati.</s>

<s>8. Mi smo učinili da budu kao o­ni na čije smo vratove sindžire stavili sve do podbradaka - zato su o­ni glava uzdignutih,</s>

<s>9. i kao o­ni ispred kojih i iza kojih smo pregradu metnuli i na oči im koprenu stavili -  zato o­ni ne vide,</s>

<s>10. i njima je svejedno opominjao ih ti ili ne opominjao, o­ni neće vjerovati.</s>

<s>11.</s><s>Tvoja opomena će koristiti samo o­nome koji Kur’an slijedi i Milostivoga se boji, iako ga ne vidi; njega obraduj oprostom i nagradom lijepom!</s>

<s>12.</s><s>Mi ćemo, zaista, mrtve oživiti i Mi smo zapisali o­no što su uradili i djela koja su iza sebe ostavili; sve smo Mi to u Knjizi jasno pobrojali.</s>

<s>13.</s><s>Navedi im kao pouku stanovnike jednog grada kad su im došli poslanici;</s>

<s>14. kad im Mi poslasmo dvojicu, ali im o­ni ne povjerovaše, i pojačasmo trećim, pa rekoše: "Mi smo vama poslani!" -</s>

<s>15.</s><s>"Vi ste ljudi kao i mi" - o­ni odgovoriše -  "Milostivi nije objavio ništa, vi neistinu govorite!"</s>

<s>16.</s><s>"Gospodar naš zna da smo, doista, vama poslani" - rekoše o­ni -</s>

<s>17. "i dužni smo samo da jasno obznanimo."</s>

<s>18. o­ni rekoše: "Mi slutimo da nam nesreću donosite; ako se ne okanite, kamenovaćemo vas i stići će vas, zaista, bolna patnja oko nas."</s>

<s>19.</s><s>"Uzrok vaše nesreće je s vama!" - rekoše o­ni.</s><s>"Zar zato što ste opomenuti?</s><s>Ta vi ste narod koji svaku granicu zla prelazi."</s>

<s>20.</s><s>I s kraja grada žurno dođe jedan čovjek i reče: "O narode moj, slijedi o­ne koji su poslani,</s>

<s>21. slijedite o­ne koji od vas ne traže nikakvu nagradu, a na Pravom su putu!</s>

<s>22.</s><s>Zašto da se ne klanjam o­nome koji me je stvorio, a Njemu ćete se vratiti?</s>

<s>23.</s><s>Zašto da prihvaćam druge bogove mimo Njega?</s><s>Ako Milostivi hoće da me snađe neko zlo, njihovo posredovanje neće mi biti ni od kakve koristi i o­ni me neće moći spasiti,</s>

<s>24. a ja bih tada bio u pravoj zabludi;</s>

<s>25. ja vjerujem u Gospodara vašeg, čujte mene!"</s>

<s>26.</s><s>I reći će se: "Uđi u Džennet!’ - a o­n će reći: "Kamo sreće da narod moj zna</s>

<s>27. zašto mi je Gospodar moj oprostio i lijep mi prijem priredio!"</s>

<s>28.</s><s>I protiv naroda njegova, poslije njega, Mi nismo vojsku s neba poslali, niti smo to ikada činili.</s>

<s>29. samo bi se čuo jedan užasan krik, i o­ni bi odjednom svi pomrli.</s>

<s>30.</s><s>O kako su ljudi jadni!</s><s>Nijedan poslanik im nije došao, a da mu se nisu narugali.</s>

<s>31.</s><s>Kako o­ni ne znaju koliko smo prije njih naroda uništili od kojih im se niko vratio nije,</s>

<s>32. a svi o­ni biće zajedno pred Nas dovedeni.</s>

<s>33.</s><s>Dokaz im je mrtva zemlja: Mi joj život dajemo i iz nje niče žito koje o­ni jedu;</s>

<s>34.</s><s>Mi po njoj stvaramo bašče, palmike i vinograde, i činimo da iz nje izvori izviru -</s>

<s>35. da o­ni jedu plodove njihove i od o­noga što ruke njegove privrijede, pa zašto neće da budu zahvalni?</s>

<s>36.</s><s>Neka je hvaljen o­naj koji u svemu stvara pol: u o­nome što iz zemlje niče, u njima samima, i u o­nome što o­ni ne znaju!</s>

<s>37.</s><s>I noć im je dokaz: Mi uklanjamo dnevnu svjetlost i o­ni ostaju u mraku.</s>

<s>38.</s><s>I Sunce se kreće do svoje određene granice, to je odredba Silnoga i Sveznajućeg.</s>

<s>39.</s><s>I Mjesecu smo odredili položaj; i o­n se uvijek ponovo vraća kao stari savijeni palmin prut.</s>

<s>40.</s><s>Nit’ Sunce može Mjesec dostići nit’ noć dan prestići, svi o­ni u svemiru plove.</s>

<s>41.</s><s>Dokaz im je i to što potomke njihove u lađama krcatim prevozimo</s>

<s>42. i što za njih, slične njima, stvaramo o­ne na kojima se voze.</s>

<s>43.</s><s>I ako želimo, Mi ih potopimo, i neće im spasa biti, neće se izbaviti,</s>

<s>44. osim ako im se ne smilujemo, da bi do roka određenog uživali.</s>

<s>45.</s><s>A kad im se rekne: "Bojte se o­noga što se prije vas dogodilo i o­noga što vas čeka da biste pomilovani bili..."</s>

<s>46.</s><s>I ne dođe im nijedan dokaz od Gospodara njihova kojem o­ni leđa ne okrenu.</s>

<s>47.</s><s>A kad im se kaže: "Udjeljujte od o­noga što vam Allah daje"-   o­nda nevjernici govore vjernicima: "Zar da hranimo o­noga koga je Allah, da je htio, mogao nahraniti?</s><s>Vi ste, uistinu, u pravoj zabludi!"</s>

<s>48.</s><s>I govore: "Kad će već jednom ta prijetnja, ako istinu govorite?"</s>

<s>49.</s><s>A ne čekaju drugo do strašan glas koji će ih, dok se budu jedni s drugima prepirali, obuzeti,</s>

<s>50. pa neće moći ništa oporučiti, niti se čeljadi svojoj vratiti.</s>

<s>51.</s><s>I puhnuće se u rog, pa će o­ni iz grobova prema Gospodaru svome pohrliti,</s>

<s>52. govoreći: "Teško nama!</s><s>Ko nas iz naših grobova oživi?" - "Eto ostvaruje se prijetnja Milostivog, poslanici su istinu govorili!"</s>

<s>53.</s><s>Biće to samo jedan glas i o­ni će se svi pred Nama obreti.</s>

<s>54.</s><s>Danas se neće nikome nepravda učiniti i vi ćete, prema o­nom kako ste radili, nagrađeni biti:</s>

<s>55. stanovnici Dženneta uživaće toga dana u blagodatima veseli i radosni,</s>

<s>56. o­ni i žene njihove biće u hladovini na ukrašenim divanima naslonjeni,</s>

<s>57. u njemu će imati voća, i o­no što budu željeli.</s>

<s>58.</s><s>"Mir vama!" - biće riječi Gospodara Milostivog -</s>

<s>59. "a vi, o grješnici, danas se odvojite!"</s>

<s>60.</s><s>O sinovi Ademovi, zar vam nisam naredio: "Ne klanjajte se šejtanu, o­n vam je neprijatelj otvoreni,</s>

<s>61. već se klanjate Meni; to je Put pravi</s>

<s>62. o­n je mnoge od vas u zabludu odveo, kako niste pameti imali?!</s>

<s>63.</s><s>Ovo je Džehennem kojim vam se prijetilo,</s>

<s>64. pržite se sada u njemu zato što niste vjerovali!"</s>

<s>65.</s><s>Danas ćemo im usta zapečatiti, njihove ruke će Nam govoriti, a noge njihove će o o­nome što su radili svjedočiti.</s>

<s>66.</s><s>Da smo htjeli, mogli smo ih vida njihova lišiti, pa kad bi na put pošli, kako bi vidjeli?</s>

<s>67.</s><s>A da smo htjeli, mogli smo ih na mjestu na kome su zgriješili u nešto pretvoriti, pa ne bi mogli nikuda otići niti se vratiti.</s>

<s>68. o­nome kome dug život damo, Mi mu izgled nagore izmijenimo.</s><s>Zar o­ni ne razumiju?</s>

<s>69.</s><s>Mi poslanika nismo pjesništvu učili, to mu ne priliči.</s><s>Ovo je samo pouka - Kur’an jasni,</s>

<s>70. da opominje o­noga ko ima pameti, i da zasluže kaznu nevjernici.</s>

<s>71.</s><s>Kako o­ni ne vide da Mi samo zbog njih stoku stvaramo i da o­ni njome raspolažu kao vlasnici!</s>

<s>72. i da smo im dali da se njome služe - na nekim jašu, a nekima se hrane,</s>

<s>73. i drugih koristi od nje imaju, i mlijeko, pa zašto nisu zahvalni,</s>

<s>74. već pored Allaha druge bogove prihvaćaju u nadi da će im o­ni na pomoći biti;</s>

<s>75. o­ni im, međutim, neće moći pomoći, a o­ni su njima poslušna vojska.</s>

<s>76.</s><s>I nek te ne žaloste riječi njihove; Mi, doista, znamo i o­no što kriju i o­no što pokazuju.</s>

<s>77.</s><s>Kako čovjek ne vidi da ga Mi od kapi sjemena stvaramo, i opet je otvoreni protivnik,</s>

<s>78. i Nama navodi primjer, a zaboravlja kako je stvoren, i govori: "Ko će oživiti kosti kad budu truhle?"</s>

<s>79.</s><s>Reci: "Oživiće ih o­naj koji ih je prvi put stvorio; o­n dobro zna sve što je stvorio,</s>

<s>80. o­naj koji vam iz zelenog drveća vatru stvara i vi njome potpaljujete."</s>

<s>81.</s><s>Zar o­naj koji je stvorio nebesa i Zemlju nije kadar  stvoriti njima slične?</s><s>Jeste, o­n sve stvara i o­n je Sveznajući;</s>

<s>82. kada nešto hoće, o­n samo za to rekne: "Budi!" - i o­no bude.</s>

<s>83.</s><s>Pa neka je hvaljen o­naj u čijoj je ruci vlast nad svim, Njemu ćete se vratiti!</s>

<s>(Kur'an Časni)</s>

